**IZVJEŠTAJ**

**Komisije za raspodjelu sredstava za finansiranje projekata NVO**

**Opštine Nikšić za 2023. godinu**

Rješenjem predsjednika Opštine Nikšić imenovana je Komisija za raspodjelu sredstava nevladinim organizacijama (u daljem tekstu Komisija), shodno članu 7 Odluke o kriterijumima, načinima i postupku raspodjele sredstava nevladinim organizacijama (,,Sl. list CG - Opštinski propisi", broj 53/19) i člana 84 st.6 Statuta opštine Nikšić (,,Sl. list CG - Opštinski propisi", broj 31/18), na mandat od četiri godine, u sledećem sastavu: Marko Perućica - predsjednik komisije, Ivana Nenezić - članica komisije, Nikolina Vukotić - članica komisije i dvoje članova ispred NVO sektora: Nina Vuksanović (NVO Mreža za edukaciju i razvoj servisa podrške za OS) i Duško Marković (NVO Medija tim). Za sekretarku komisije izabrana je Biljana Pinjatić.

Zadatak komisije je bio da u skladu sa Odlukom o kriterijumima, načinu i postupku raspodjele sredstava nevladinim organizacijama, raspiše konkurs za raspodjelu sredstava za finansiranje projekata NVO za 2023. godinu i donese odluku u roku od 30 dana od isteka roka konkursa, što je ona i učinila u zakonski predviđenom roku.

 Na osnovu člana 4 stav 1 Odluke o kriterijumima, načinu i postupku raspodjele sredstava nevladinim organizacijama (“Sl.list CG-Opštinski propisi“, br. 53/19), predsjednik Opštine Nikšić je 29.03.2023. godine raspisao Javni konkurs za finansiranje projekata nevladinih organizacija za 2023. godinu. Shodno članu 8 Odluke o kriterijumima, načinu i postupku raspodjele sredstava nevladinim organizacijama (“Sl.list CG-Opštinski propisi“, br.53/19), Komisija za raspodjelu sredstva za finansiranje projekata NVO je kao prioritetne oblasti za 2023. godinu definisala sledeće oblasti: turizam, prostorno-plansko uređenje grada i sport. Rok za dostavljanje prijava bio je 30 dana od dana objavljivanja, zaključno sa 28.04.2023. godine.

 Pravo učešća na Konkursu su imale nevladine organizacije koje su registrovane u Crnoj Gori, sa sjedištem u Nikšiću, najmanje godinu dana prije dana raspisivanja Konkursa. Sredstva iz Budžeta su dodijeljena nevladinim organizacijama sa sjedištem u opštini Nikšić za finansiranje projekata koji se u potpunosti realizuju na teritoriji opštine Nikšić.

 Nevladine organizacije čiji su članovi ujedno i članovi Komisije za raspodjelu sredstava nijesu imale pravo učešća na Konkursu.

 Sredstva za finansiranje projekata nevladinim organizacijama, dodjeljena se u procentu koji nije bio manji od 80% budžeta predviđenog za realizaciju projekta. Maksimalan iznos dodijeljenih sredstava za jednu nevladinu organizaciju koja je kandidovala projekat nije mogao biti veći od 20% iznosa ukupno predviđenih sredstava u Budžetu opštine Nikšić za finansiranje projekata nevladinih organizacija.

 Komisija je 06.04.2023. godine održala „Dan otvorenih vrata“, na kojem je informisala prisutne nevladine organizacije o svim pitanjima od značaja za učešće na Konkursu.

 Iznos sredstava planiran Budžetom opštine Nikšić za 2023. godinu za finansiranje projekata nevladinih organizacija je bio 30.000,00 eura.

 U predviđenom roku pristiglo je 17 prijava. Komisija je na osnovu propisanih kriterijuma izvršila ocjenjivanje i donijela Odluku o raspodjeli sredstava za finansiranje projekata nevladinih organizacija za 2023. godinu u ukupnom iznosu od **28.946,00 €**.

|  |  |  |  |  |  |
| --- | --- | --- | --- | --- | --- |
|  | Naziv NVO | Naziv projekata  | Iznos traženih sredstava | Iznos odobrenih sredstva | Rok realizacije |
| 1. | NVO Ekološko udruženje mladih “Zeleni centar | Promocija zdravih stilova života kroz program #StreetWorkout&CalisthenicsNikšić | 4.126,00 | 4.126,00 | 3 mjeseca |
| 2. | NVO Alfa centar | “Biciklom u školu” | 6.000,00 | 5.400,00 | 3 mjeseca |
| 3. | NVO Biznis centar | Zoned4Fun„Zona za druženje“ | 5.720,00 | 5.148,00 | 3 mjeseca |
| 4. | NVO Mozaik | “Mapiraj, informiši, adaptiraj!” | 5.990,00 | 5.020,00 | 5 mjeseci |
| 5. | NVO,, Tibor” | “Ulicama grada Nikšića” | 5.997,50 | 5.096,00 | 3 mjeseca |
| 6. | NVO Agro eko Lukovo  | “Promocija nove turističke destinacije u cilju razvoja diverzifikovane turističke ponude kroz osnaživanje mladih na seoskom području koji žele da se bave razvojem ruralnog turizma “ | 5.195,00 | 4.156,00 | 5 mjeseci |

 Međutim, NVO „Agro eko Lukvo“ je Komisiji za raspodjelu sredstava za finansiranje projekata nevladinih organizacija dostavila obavještenje (broj 02-031-1412 od 29.05.2023.) da zbog novonastalih okolnosti, tehničke prirode i poslovne zauzetosti koordinatora i članova projektnog tima, i objektivne spriječenosti da realizuju projektne aktivnosti, odustaje od potpisivanja ugovora o dodjeli sredstava za realizaciju projekta “Promocija nove turističke destinacije u cilju razvoju diverzifikovane turističke ponude kroz osnaživanje mladih na seoskom području koji žele da se bave razvojem ruralnog turizma“.

 Komisija je konstatovala da su razlozi navedeni u obavještenju opravdani i sa navedenom NVO nije potpisan ugovor o finansiranju projekta.

 NVO sa kojima su potpisani ugovori, realizovale su sljedeće aktivnosti:

|  |  |  |  |
| --- | --- | --- | --- |
| 1. | NVO Ekološko udruženje mladih “Zeleni centar | Promocija zdravih stilova života kroz program #StreetWorkout&CalisthenicsNikšić | * Sprovedena je online kampanja o zdravim stilovima života i benefitima bavljenja Calisthenics & Street Workout sportom
* Organizovano je VIII takmičenje u Street Workout & Calisthenics disciplinama
* Organizovan je #StreetWorkoutDanNiksic u cilju promocije zdravih stilova života
 |
| 2. | NVO Alfa centar | “Biciklom u školu” | * Postavljen je natkriveni parking za bicikle (kapaciteta 10 mjesta) u dvorištu OŠ „Ratko Žarić“
* Organizovan je saobraćajni čas za bicikliste (učenici 7., 8. i 9. razreda)
 |
| 3. | NVO Biznis centar | Zoned4Fun„Zona za druženje“ | * Organizovane su kreativne radionice sa djecom iz vrtića gdje su oni davali predloge za sadržaj igrališta
* Postavljeno je dječije igralište u dvorištu vrtića „Radost“. Igralište uključuje i sadržaje za djecu sa posebnim potrebama.
 |
| 4. | NVO Mozaik | “Mapiraj, informiši, adaptiraj!” | * Mapiran je uži dio grada i izrađena je Analiza pristupačnosti objekata u javnoj upotrebi na teritoriji opštine Nikšić. Pripremljen je i distribuiran informativni flajer.
* Izrađene su dvije mobilne rampe za potrebe osoba sa invaliditetom i adaptirana je staza do Eko-parka Blace (postavljeni u inkluzivna klupa i kante za otpatke).
* Održan je okrugli sto na temu „Pristupačnost objekata u javnoj upotrebi za OSI u opštini Nikšić“.
 |
| 5. | NVO,, Tibor” | “Ulicama grada Nikšića” | * Održane su edukativne radionice na temu lokalnog turizma
* U užem gradskom jezgru uređena je zelena površina (zasađene su različite kulture biljaka i ugrađeni su zaštitni stubići sa lancima)
* Postavljene su table sa inforamacijama o znamenitim ličnostima i događajima po kojima su ulice dobile ime (Njegoševa, V proleterska brigada, Josipa Sladea, Jovana Cvijića, Karađorđeva, Novice Cerovića, Narodnih heroja, Novaka Ramova).
* Instaliran je putokaz na početku ulice Marka Miljanova
 |

 U cilju veće transparentnosti rada i praćenja realizacije aktivnosti odobrenih projekata, članovi Komisije su vršili monitoring posjete.

 NVO korisnice odobrenih sredstava su u predviđenom roku predale periodične i završne narativne i finansijske izvještaje u formi predviđenoj konkursom.

 Komisija je uvidom u završne narativne i finansijske izvještaje korisnika sredstava konkursa, konstatovala da su svi projekti realizovani u skladu sa ugovornim obavezama i da su postignuti rezultati u skladu sa očekivanim.

 Rad komisije bio je javan.

 Komisija je u potpunosti sve odluke donosila konsenzusom. Imala je ukupno **9** sjednica. Sve odluke i saopštenja su uredno evidentirani, a sa sjednica su vođeni zapisnici.

 Predsjednik Komisije za

 raspodjelu sredstava za finansiranje projekata NVO

Marko Perućica, s.r.